Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A postáról szóló 2003. évi C. törvény szerint hivatalos irat csak az e célra rendszeresített tértivevénnyel adható fel. Tekintettel
Paragraph Index: 137

A postáról szóló 2003. évi C. törvény szerint hivatalos irat csak az e célra rendszeresített tértivevénnyel adható fel. Tekintettel azonban arra, hogy a nyugdíj összegérõl szóló értesítés kézbesítéséhez a jogszabály nem fûz jogkövetkezményt, nem kötelezõ a feladó számára, hogy az értesítést könyvelt küldeményként adja postára. Az adatvédelmi biztos álláspontja szerint a nyugdíjfolyósító azzal, hogy zárt küldeményként juttatja el a címzetteknek a levelet, eleget tesz az Avtv.-ben foglalt adatbiztonsági követelményeknek. (266/A/2006) Magánbiztosítók Az állami társadalombiztosítási szervek adatkezelésén kívül 2006-ban is egyre nagyobb teret kaptak a magánbiztosítók. Az Allianz Hungária Biztosító Rt. egy orvosi mûhibával kapcsolatos kártérítési ügyben felkérte az Igazságügyi Orvosszakértõi Intézetet, hogy az érintett gyógykezelésével kapcsolatos kórházi iratok alapján – a jogosult beleegyezésével – készítsen szakértõi véleményt az érintett egészségügyi állapotáról és a bekövetkezett egészségromlás mértékérõl. A szakvélemény elkészültét követõen a panaszos sikertelenül próbálta megszerezni a véleményt. A biztosító indoklása szerint a kért szakértõi vélemény a biztosító megrendelésére készült, belsõ kárrendezési irat. Az adatvédelmi biztos korábbi állásfoglalására hivatkozva megállapította, hogy az érintettrõl más személy megbízásából vagy megrendelésével készült szakértõi vélemény az érintett által megismerhetõ irat. Az Avtv. 11–12. §-ai az érintett alapvetõ és legfontosabb információs jogaként jelölik meg a tájékoztatáshoz való jogot, ezt a jogot kizárólag törvény korlátozhatja. A biztosító társaság által elkészíttetett egészségügyi szakvélemény megismerésétõl az érintett nem zárható el. Ennek alapján a biztos felszólította a biztosítót, hogy a kérdéses szakvéleményt bocsássák az érintett rendelkezésére. A biztosító válaszlevelében közölte, hogy a biztosítottra vonatkozó adatok biztosítási titoknak minõsülnek, ezért titoktartási kötelezettségük a károsult felé is fennáll. A károsultra vonatkozó adatokat a károsult jogi képviselõjének megküldték. (819/A/2006) Egy beadványozó kifogásolta, hogy az MKB Egészségpénztár belépési nyilatkozatán fel kell tüntetni az adóazonosító jelét, továbbá a telefonos és honlapon történõ egyenleglekérdezés az adóazonosító jel segítségével történik. Az adatvédelmi biztos egy korábbi állásfoglalására hivatkozva a következõket állapította meg: Az adózás rendjérõl szóló

Source: https://magyarkozlony.hu/hivatalos-lapok/06643edaa121e7336c5ff0f9063fa23e5b48c5c1/dokumentumok/6328cf126a7c5b4a7cece8817a2ce4f3d346d93f/letoltes